**Επιχειρηματολογικά κείμενα**

Εκφράζω την άποψή μου με **επιχειρήματα**

Συχνά στην καθημερινή μας ζωή εκφράζουμε τη γνώμη μας για θέματα που μας ενδιαφέρουν και χρειάζεται να τη στηρίξουμε με επιχειρήματα.

**Επιχειρήματα** είναι οι λογικοί συλλογισμοί με τους οποίους αιτιολογούμε την άποψή μας για να πείσουμε τους συνομιλητές μας.

* Ένα κείμενο με επιχειρήματα μπορεί να συντάξει:

Α) Οποιοσδήποτε εκφράζει την άποψή του για ένα θέμα

Β) Οποιοσδήποτε συμμετέχει σε μια συζήτηση και θέλει να στηρίξει την άποψή του ή να αντικρούσει μια αντίθετη άποψη

* Ένα κείμενο με επιχειρήματα μπορεί να απευθύνεται:

Α) Σε όσους ενδιαφέρονται για το θέμα και τις απόψεις του προσώπου που επιχειρηματολογεί πάνω σ ’αυτό

Β) σε όσους συμμετέχουν σε ένα διάλογο στον οποίο εκφράζονται διαφορετικές ή αντίθετες απόψεις

* Όταν παρουσιάζουμε τη γνώμη μας σχετικά με ένα θέμα συνήθως ξεκινάμε με τι φράσεις:

«Νομίζω ότι….»

«Πιστεύω ότι….»

«Η άποψή μου είναι ότι…..»

«Η γνώμη μου είναι ότι….»

* Για να υποστηρίξουμε την άποψη που εκφράσαμε, διατυπώνουμε τα επιχειρήματά μας. Σημαντικό ρόλο στη διατύπωσή τους έχουν οι αιτιολογικές προτάσεις. Συχνά συνοδεύουμε τα επιχειρήματά μας με παραδείγματα. Πολλές φορές σε ένα επιχειρηματολογικό κείμενο αναφέρεται και η αντίθετη άποψη με τα επιχειρήματά της.
* Συχνά εκφράζουμε και τα συναισθήματά μας ή προσπαθούμε με τα λόγια μας να προκαλέσουμε τα συναισθήματα που θέλουμε, π.χ. χαρά, λύπη, ενθουσιασμό, οργή κ.τ.λ. , σε αυτούς που μας ακούνε.